
Návrh

VYHLÁŠKA
Úradu pre územné plánovanie a výstavbu Slovenskej republiky 

z ... 2026,

[bookmark: OLE_LINK3]o poskytovaní dotácií zo štátneho rozpočtu obciam 
na úhradu nákladov preneseného výkonu štátnej správy na úseku výstavby

Úrad pre územné plánovanie a výstavbu Slovenskej republiky (ďalej len „úrad“) podľa 
§ 8a ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ustanovuje:
 
§ 1

Táto vyhláška ustanovuje rozsah, spôsob a ďalšie podrobnosti o poskytovaní dotácii na úhradu nákladov preneseného výkonu štátnej správy na úseku výstavby (ďalej len „dotácia“). 

§ 2

Dotácia sa poskytuje obci, ktorá je stavebným úradom podľa Stavebného zákona.[footnoteRef:2]) Ak obce vytvoria spoločný obecný úrad,[footnoteRef:3]) môže sa dotácia pre tieto obce poskytnúť obci, ktorá je sídlom tohto spoločného obecného úradu, ak sú splnené podmienky podľa osobitného predpisu.[footnoteRef:4])    [2: ) § 15 ods. 1 zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon)]  [3: )  § 15 ods. 2 Stavebného zákona.]  [4: ) § 3 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.] 


§ 3

(1) Suma dotácie na jedného obyvateľa sa určí ako podiel sumy účelovo určenej v schválenom alebo v upravenom rozpočte úradu na dotáciu na príslušný rok a celkového počtu obyvateľov, ktorí majú trvalý pobyt na území Slovenskej republiky. 

(2) Dotácia sa vypočíta ako súčin sumy dotácie na jedného obyvateľa a počtu obyvateľov, ktorí majú v obci trvalý pobyt; pre určenie počtu obyvateľov je rozhodujúci počet obyvateľov s trvalým pobytom na území obce zistený z údajov Štatistického úradu Slovenskej republiky platný k 31. decembru roka predchádzajúceho roku, v ktorom sa zostavuje štátny rozpočet. 

(3) Ak je obec sídlom spoločného obecného úradu, dotácia sa vypočíta ako súčin sumy dotácie na jedného obyvateľa a počtu obyvateľov, ktorí majú v obciach, ktoré vytvorili spoločný obecný úrad, trvalý pobyt. 

§ 4

(1) Na webovom sídle úradu sa každoročne do 31. januára zverejní suma dotácie.

(2) [bookmark: OLE_LINK4]Dotácia sa poskytuje každoročne spravidla do 31. júla roka, v ktorom obec vykonáva prenesený výkon štátnej správy na úseku výstavby na bankový účet obce alebo obce, ktorá je sídlom spoločného obecného úradu uvedený podľa informácií poskytnutých obcou na žiadosti o poskytnutie dotácie na úhradu nákladov preneseného výkonu štátnej správy na úseku výstavby (ďalej len „formulár“), ktorý zašle obci úrad.  

§ 5

(1) Dotáciu podľa § 2 môže obec použiť na úhradu bežných výdavkov, ktorými sú mzdy, plat, služobné príjmy a ostatné osobné vyrovnania, poistné a príspevky do poisťovní, tovary a služby a bežné transfery súvisiace s preneseným výkonom štátnej správy na úseku výstavby a na ich refundáciu v príslušnom kalendárnom roku, pre ktorý bola dotácia poskytnutá. 

(2) [bookmark: OLE_LINK2]Poskytnutú dotáciu je možné použiť na úhradu nákladov len do konca roka, na ktorý boli rozpočtované a úradom vyplatené. 

(3) Nevyčerpanú dotáciu alebo neoprávnenú dotáciu obec vráti na účet úradu uvedený v oznámení. 
[bookmark: OLE_LINK6]§ 6

Úrad zverejní na svojom webovom sídle oznámenie, ktoré obsahuje
a) sumu dotácie podľa § 3, 
b) informáciu o postupe obci a termíne na predkladanie formuláru na účely poskytnutia dotácie podľa § 4, 
c) [bookmark: OLE_LINK5]informáciu o spôsobe a podkladoch pre zúčtovania dotácie za predchádzajúci kalendárny rok.  

§ 7

Táto vyhláška nadobúda účinnosť 1. januára 2027.




Milan Valašík
predseda 
Úradu pre územné plánovanie a výstavbu Slovenskej republiky

